זיכרונות מקומטים – אינטרוספקציה, מבט פנימה:

"חפש בתוך עצמך ותמצא את העולם, חפש במרחבי תבל ותמצא את עצמך" (ר.שטיינר). בתפר העמום שבין הקונקרטי למופשט אני פוסעת. מביטה פנימה בעודי יוצרת, בוחנת את המראות, המקצב, תחושות הגוף, חוקרת את העולם הנגלה בתוכי ונותנת לחוקיות החדשה להכתיב לי את הפעולה האומנותית המתבקשת. כמעשה בריאה יוצרת את עולמי מתוך עצמי אל המרחב החיצוני, מעשה של התבוננות פנימה – אינטרוספקציה, אל מרחב בו הזמן אינו לינארי, החושך הוא אור, פרגמנטים של חיים מתקיימים בו-זמנית זה לצד זה. מכלול הקשרים בעל חיים משל עצמו, המתגלה אל עולם חומרי. ציור אלכימי שלא ניתן לכנותו ציור, כי אם פעולת הנעה של חומרים בעקבות גילוי של עולם פנימי.